laion/Wikipedia-Exotic huggingface dataset:
আরিফ বাট

আরিফ বাট (উর্দু: عارف بٹ‎‎; জন্ম: ১৭ মে, ১৯৪৪ - মৃত্যু: ১১ জুলাই, ২০০৭) পাঞ্জাবের লাহোরে জন্মগ্রহণকারী বিশিষ্ট পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৬৪ থেকে ১৯৬৫ সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর পাকিস্তানি ক্রিকেটে লাহোরের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিংয়ে পারদর্শী ছিলেন। এছাড়াও, নিচেরসারির কার্যকরী ডানহাতি ব্যাটসম্যান হিসেবেও তার সুনাম ছিল। তার চাচা খাজা আব্দুর রব তাকে প্রশিক্ষণ দিতেন। এ সময়ে লাহোরের ফ্রেন্ডস ক্রিকেট ক্লাবের সদস্য ছিলেন তিনি। ১৯৬০-৬১ মৌসুমে পাঞ্জাব বিশ্ববিদ্যালয়ের বিপক্ষে ১৬ বছর বয়সে তার প্রথম-শ্রেণীর ক্রিকেটে অভিষেক ঘটে। এরপর ১৯৬২-৬৩ মৌসুম থেকে অবসর নেয়ার পূর্ব-পর্যন্ত ১৯৭৭-৭৮ মৌসুমে পাকিস্তান রেলওয়েজের পক্ষে খেলেন। ১৯৬৬-৬৭ মৌসুমে কায়েদ-ই-আজম ট্রফির ফাইনালে করাচির বিপক্ষে নিজের প্রথম সেঞ্চুরি করেন। ১৯৭৩-৭৪ মৌসুমে রেলওয়েজের অধিনায়কের দায়িত্বে থেকে প্যাট্রন্স ট্রফি ও কায়েদ-ই-আজম ট্রফির শিরোপা জয়ে ভূমিকা রাখেন। কায়েদ ফাইনালে সিন্ধুর বিপক্ষে ৬/৫৫ পান ও ঐ মৌসুমে ৭১৮ রান তোলেন। তন্মধ্যে পাঞ্জাবের বিপক্ষে ব্যাটিং উদ্বোধনে নেমে সর্বোচ্চ ১৮০ রান তোলেন। ১৯৭২-৭৩ মৌসুমে সারগোদার বিপক্ষে নিজস্ব সেরা বোলিং পরিসংখ্যান ৮/৪৫ লাভ করেন। ১৯৬৪-৬৫ মৌসুমে মেলবোর্নে স্বাগতিক অস্ট্রেলিয়ার বিপক্ষে তার টেস্ট অভিষেক হয়। প্রথম ইনিংসেই তিনি ৬/৮৯ লাভ করেন। এরফলে প্রথম পাকিস্তানি হিসেবে টেস্ট অভিষেকে পাঁচ-উইকেট লাভের গৌরবগাঁথা রচনা করেন আরিফ বাট। এছাড়াও, আঘাতপ্রাপ্ত উইকেট-রক্ষক আবদুল কাদিরের পরিবর্তে দ্বিতীয় ইনিংসে দলের ব্যাটিং উদ্বোধনে নামেন। প্রায় এক ঘণ্টা নতুন বলের অস্ট্রেলীয় বোলিং আক্রমণ রুখে ১২ রান তোলেন। এরপর নিউজিল্যান্ড সফরে যান। তিন টেস্ট সিরিজের প্রথম দুইটিতে অংশ নিয়ে ২৪.২৮ গড়ে ৭ উইকেট তুলেন। শেষ টেস্ট ইনিংসে ইন্তিখাব আলমের সাথে নবম উইকেট জুটিতে মূল্যবান ৫২ রান তুল দলকে ড্রয়ের দিকে নিয়ে যেতে প্রভূতঃ সহায়তা করেন। বাউন্সার ও লেগ কাটারের সমন্বয়ে নিজের বোলিংকে সমৃদ্ধ করেছেন। কিন্তু দূর্ভাগ্যজনকভাবে তিনি কেবলমাত্র তিন টেস্ট খেলার সুযোগ পান। ঐ সময় পাকিস্তান দলে কার্যকরী ফাস্ট বোলার ছিল না। ১৯৬৭ সালে ইংল্যান্ড সফরে গেলেও পুরোপুরি ব্যর্থতায় পর্যবসিত হন। নয় খেলায় অংশ নিয়ে ৫৪.৫০ গড়ে ১২ উইকেট তুলেন। হৃদযন্ত্র ক্রীয়ায় আক্রান্ত হয়ে ১১ জুলাই, ২০০৭ তারিখে আরিফ বাটের দেহাবসান ঘটে। এরপূর্বে ডায়াবেটিসের কারণে ফুসফুসের সংক্রমণে আক্রান্ত হয়েছিলেন। লাহোরে তার শবানুষ্ঠান হয়। এতে সরফরাজ নওয়াজসহ সাবেক ক্রিকেটার ও কর্মকর্তারা উপস্থিত ছিলেন। "Six wickets on Test debut"। ১ এপ্রিল ২০০৭ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৮।  Australia v Pakistan, Melbourne 1964-65 Wisden 2008, p. 1548. "Archived copy"। ২০০৭-০৯-২৭ তারিখে মূল থেকে আর্কাইভ করা। সংগ্রহের তারিখ ২০০৭-০৭-১৭।  ইন্তিখাব আলম পাকিস্তান জাতীয় ক্রিকেট দল টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা ইএসপিএনক্রিকইনফোতে আরিফ বাট (ইংরেজি) ক্রিকেটআর্কাইভে আরিফ বাট (সদস্যতা প্রয়োজনীয়) (ইংরেজি)
চেম্বুর

চেম্বুর ভারতীয় মহানগরী মুম্বাইয়ের পূর্বাঞ্চলের একটি শহরতলি। এটি বাণিজ্যিক মুম্বাই থেকে ১৫ কিমি এবং ছত্রপতি শিবাজী আন্তর্জাতিক বিমানবন্দর থেকে ১০ কিমি দূরত্বে অবস্থিত। চেম্বুর নামটি সম্ভবত মারাঠি শব্দ “চিম্বোরী” থেকে উৎপত্তি হয়েছে, মারাঠিতে যার অর্থ "বড় কাঁকড়া", যেহেতু ব্রিটিশরা 'চিম্বোরী' শব্দটি উচ্চারণ করতে পারতেন না তাই মারঠি উক্ত শব্দটি থেকে চেম্বুর নামটি উৎপন্ন হয়ে থাকতে পারে।[তথ্যসূত্র প্রয়োজন] "Pin code : Chembur, Mumbai"। pincode.org.in। সংগ্রহের তারিখ ২৩ নভেম্বর ২০১৬।  উইকিমিডিয়া কমন্সে চেম্বুর সংক্রান্ত মিডিয়া রয়েছে। BEST public buses route search Property Radius Project Chembur
খলিলুল্লাহ খলিলি

খলিলুল্লাহ খলিলি (১৯০৭-১৯৮৭; ফার্সি: خلیلالله خلیلی - খলিল্লাহ খলিলি; অন্যান্য উচ্চারণ 'খালিলুল্লাহ, খলিল উল্লাহ) আফগানিস্তানের বিংশ শতাব্দির প্রধানতম কবি এবং উল্লেখযোগ্য ঐতিহাসিক, কূটনৈতিক এবং দেশের বিশ্বস্ত বন্ধু। শাস্ত্রীয় ফার্সি কবিদের মধ্যে তিনি শেষতম কবি এবং আফগাণ কবিগণের মধ্যে তিনিই প্রথম আফগান সাহিত্যে আধুনিক ফার্সি কাব্য এবং নিমাই ধরন নিয়ে আসেন। তিনি খোরাসানি ধরনেও অভিজ্ঞ ছিলেন এবং ফারুকী সিসতানির অনুসারী ছিলেন। আফগান কবিদের মধ্যে ইরানে একমাত্র তারই প্রচুর ভক্ত রয়েছে এবং সেখানে তার বেশকিছু নির্বাচিত ইরানি ভাষায় প্রকাশিত হয়েছে। ইরানি সাহিত্যের নামকরা সাহিত্যিক এবং বুদ্ধিজীবিগণ তার রচনাগুলোর প্রশাংসা করেছেন। অনেকেই তাকে আফগানিস্তানের ফার্সি ভাষার সবচেয়ে উচুঁমানের সমসাময়িক কবি হিসেবে বিবেচনা করেন। তিনি "হিরু অব খোরাসান", আফগানিস্তানের আমির হাবিবুল্লাহ কালাকানির বিতকিত র্জীবনী, নামক জীবনী গ্রন্থের জন্যও তিনি অধিক পরিচিত। খলিলি আফগানিস্তানের [[কাবুল প্রদেশ|কাবুল প্রদেশে ১৯০১ খ্রিষ্টাব্দে জন্মগ্রহণ করেন এবং হাবিবুল্লাহ কালাকানি যে গ্রমে জন্মেছেন তিনিও সেখানে জন্মগ্রহণ করেন। তিনি একচেটিয়াভাবে ফার্সি ভাষায় সাহিত্য রচনা করেছেন এবং মাঝে মধ্যে তিনি তাজিক জাতীয়তাবাদ ধারণার সাথে সম্পৃক্ত ছিলেন। তিনি পশতু সাফি জাতিভুক্ত ছিলেন। তার পিতা, মিজা মুহাম্মদ হুসেইন খান, রাজা হাবিবুল্লাহ খানের অর্থ মন্ত্রী ছিলেন এবং কাবুল ও জালালাবাদে তার নিজস্ব বাসভবন ছিল, কিন্তু পরবর্তীতে তিনি পদচ্যুত হন এবং আমানুল্লাহ খান, হাবিবুল্লাহ খানের পুত্র এবং উত্তরসূরী, কর্তৃক মৃত্যুদন্ড প্রদান করা হয়। তার মাতা আব্দুল কাদির খানের, আঞ্জলিক সাফি গোত্রের নেতা, কন্যা ছিলেন খলিলির বয়স যখন সাত বছর তথন তার মাতা মারা যান। খলিলি ১১ বছর বয়স পর্যন্ত কাবুলে বসবাস এবং পড়ালেখা চালিয়ে যান। যখন হাবিবুল্লাহ খান, আফগানিস্তানের রাজা, এর হত্যাকান্ডের পর, তার পুত্র আমানুল্লাহ খান তার পিতার শাসন ব্যবস্থা সংস্কার করেন এবং তার পিতার শাসন আমলের সময় নিয়োজিত খলিলির পিতাসহ অলেককেই গ্রেপ্তার করেন এবং মৃত্যুদন্ড প্রদান করেন। খলিলুল্লাহ খলিলি বহুমুখী প্রতিভার অধিকারী কবি ছিলেন। তিনি ৩৫ কাব্যগ্রন্থ প্রকাশ করেন যার মধ্যে তার বিখ্যাত সাহিত্য কর্ম "আসখা ওয়া হুনহা" (অশ্রু এবং রক্ত), সোভিয়েত দখলদারিত্বের সময় লিখিত, এবং "আয়ার-ই আয হোরাসান" (হিরু অব হোরসান")ও রয়েছে। কিছু নির্বাচিত চতুষ্পদী শ্লোক এবং সম্প্রতী প্রকাশিত “পোকা-মাকড়ের সমাবেশ”, ব্যতীত তার অধিকাংশ সাহিত্যকর্ম সর্ম্পকে ইংরেজি সাহিত্যের পাঠকগণ অবহিত ছিলেন না। L.R. Reddy, Inside Afghanistan: End of Taliban Era, APH Publishing Corporation, 2002, p. 74 David B. Edwards, Before Taliban, University of California Press, 2002, p. 312 Lynch, Stephen (2003) "Tulips in a Minefield" Afghan Relief p.3 ওয়েব্যাক মেশিনে আর্কাইভকৃত ২৪ জুলাই ২০১১ তারিখে, originally published, on 12 October 2003 in The Orange County Register, last accessed 17 January 2009 Khalīlī, Khalīl Allāh (1981). Quatrains of Khalilullah Khalili, Octagon Press Ltd, London, আইএসবিএন ০-৮৬৩০৪-০৪২-X, ওসিএলসি 11289418 Khalīlī, Khalīl Allāh (2004). An Assembly of Moths: Selected Poems of Khalilullah Khalili, Jayyad Pr., Delhi, ওসিএলসি 283802813 An article by Said Ehsan in the Lamar-Aftaab online magazine "Restoring Poetry to Afghanistan" by Steve Coll "Bitter Fruit Falling" by Khalilullah Khalili ওয়েব্যাক মেশিনে আর্কাইভকৃত ১৯ জুলাই ২০০৬ তারিখে "He Is With You Wherever You Are" কবিতা প্রবেশদ্বার
তোমাকে চাই

তোমাকে চাই ১৯৯৬ সালে মুক্তিপ্রাপ্ত বাংলাদেশী বাংলা ভাষার রোমান্টিক চলচ্চিত্র। ছায়াছবিটি পরিচালনা করেছেন মতিন রহমান। সালমান শাহ - সাগর শাবনূর - নদী খলিলউল্লাহ খান - আশরাফ চৌধুরি শর্মিলী আহমেদ - সাগরের মা আরিফুল হক - রহমান, নদীর বাবা অমল বোস - ইজ্জত আলী ডন সোজা খন্দকার - মধু তুমি আমায় করতে সুখী জীবনে ভালো আছি ভালো থেকো বাজারে যাচাই করে তোমাকে চাই শুধু তোমাকে চাই কনগ্রাচুলেশন্স গোলাম রিয়াদ (৫ সেপ্টেম্বর ২০১৫)। "স্মরণ : অমর নায়ক সালমান শাহ"। দৈনিক ভোরের পাতা। ২১ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৬।  ইন্টারনেট মুভি ডেটাবেজে তোমাকে চাই (ইংরেজি)
দেনমোহর (চলচ্চিত্র)

দেনমোহর ১৯৯৫ সালে মুক্তিপ্রাপ্ত সালমান শাহ ও মৌসুমী অভিনীত বাংলাদেশী বাংলা ভাষার প্রণয়ধর্মী চলচ্চিত্র। ছায়াছবিটি পরিচালনা করেছেন শফি বিক্রমপুরী। এই সুপারহিট ছবিটি ১৯৯১ সালে মুক্তি পাওয়া সালমান খান অভিনীত সানাম বেওফা হিন্দি ছবির অফিসিয়াল পুনঃনির্মাণ। বিবাদমান দুই জমিদার পরিবারের ছেলে-মেয়ের মাঝে প্রেম হয়। এক পর্যায়ে দুই পরিবারের সম্মতিতে বিয়ে হয়। মেয়ের পরিবারের দাবি থাকে এক কোটি টাকা দেনমোহর। বিয়ের পরদিনই এক কোটি টাকা দিয়ে নববধুকে বের করে দেওয়া হয়।সামন্তবাদী দ্বন্দ্ব নিয়ে নির্মিত বাংলা চলচ্চিত্রগুলোর মধ্যে এটি অন্যতম। সালমান শাহ মৌসুমী রাজীব আহমেদ শরীফ নাসির খান মিরানা জামান আলাউদ্দিন আলী এ ছবির সঙ্গীত পরিচালক হিসেবে কাজ করেন। গানের কথা লিখেছেন মনিরুজ্জামান মনির, গাজী মাজহারুল আনোয়ার, মাসুদ করিম, পুলক বন্দ্যোপাধ্যায় এবং গান গেয়েছেন রুনা লায়লা, খালিদ হাসান মিলু, এন্ড্রু কিশোর, সাবিনা ইয়াসমিন ও আগুন। ১৯৯৫ সালের ৩রা মার্চ ঈদুল ফিতরে মুক্তি পায় চলচ্চিত্রটি। এটি ব্যবসায়িক ভাবে সফল হয় এবং বছরের অন্যতম সেরা সুপারহিট চলচ্চিত্রের তকমা পায়। গোলাম রিয়াদ (৫ সেপ্টেম্বর ২০১৫)। "স্মরণ : অমর নায়ক সালমান শাহ"। দৈনিক ভোরের পাতা। ২১ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৬।  "সালমান-মৌসুমীর রসায়ন"। thereport24.com। ২০১৪।  ইন্টারনেট মুভি ডেটাবেজে দেনমোহর (ইংরেজি)
ক্ষীরোদাসুন্দরী চৌধুরী

ক্ষীরোদাসুন্দরী চৌধুরী (১৮৮৩ - ?) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা। ক্ষীরোদাসুন্দরী চৌধুরী ১৮৮৩ সালে ময়মনসিংহের নান্দাইলের সুন্দাইল গ্রামে জন্মগ্রহণ করেন। তার পিতার নাম শিবসুন্দর রায় ও মাতার নাম দুর্গাসুন্দরী দেবী। ময়মনসিংহের ব্রজকিশোর চৌধুরীর সাথে তার বিবাহ হয়। মাত্র ৩৩ বছর বয়েসে বিধবা হন তিনি। বিপ্লবী ক্ষিতীশ চৌধুরী ছিলেন তার দেওরপুত্র। বিপ্লবী সুরেন্দ্রমোহন ঘোষ ও ক্ষিতীশ চৌধুরীর প্রেরনায় তিনি যুগান্তর দলের যুক্ত হন। তিনি বিপ্লবীদের পুলিশের হাত থেকে বাঁচানোর জন্য তাদের সাথে বিভিন্ন জায়গায় পালিয়ে বেড়াতেন। বিভিন্ন সময় পলাতক বিপ্লবীদের মা ও গৃহকর্ত্রী রূপে সাহসের সাথে ব্রিটিশ পুলিশের মোকাবিলা করেছেন ক্ষীরোদাসুন্দরী দেবী। বিপ্লবী যাদুগোপাল মুখোপাধ্যায় ও নলিনীকান্ত করকে পুলিশের হাত থেকে বাঁচিয়েছেন। ময়মনসিংহ, সিরাজগঞ্জ, ধুবড়ি, জামালপুর, নারায়ণগঞ্জ ইত্যাদি এলাকায় লুকিয়ে রাখতেন বিপ্লবীদের। এর জন্যে একাধিকবার তার ওপর পুলিশের সন্দেহ পড়ে, কিন্তু সাহসিকতার সাথে তাদের জেরার সম্মুখীন হন ও কোনো প্রমাণ না পাওয়ায় তাকে পুলিশ ছেড়ে দিতে বাধ্য হয়। "আনন্দবাজার পত্রিকা - রবিবাসরীয় প্রবন্ধ"। anandabazar.com। ১৪ জুলাই ২০১৩।  কমলা দাশগুপ্ত (জানুয়ারি ২০১৫)। স্বাধীনতা সংগ্রামে বাংলার নারী, অগ্নিযুগ গ্রন্থমালা ৯। কলকাতা: র‍্যাডিক্যাল ইম্প্রেশন। পৃষ্ঠা ৬৩-৬৪। আইএসবিএন 978-81-85459-82-0।  |সংগ্রহের-তারিখ= এর |ইউআরএল= প্রয়োজন (সাহায্য)
আহমেদ শরীফ

আহমেদ শরীফ (জন্ম: ১২ আগস্ট ১৯৪৩) একজন বাংলাদেশী অভিনেতা। তিনি প্রায় আট শতাধিক বাংলা চলচিত্রে অভিনয় করেছেন।[তথ্যসূত্র প্রয়োজন] তিনি প্রধানত ঢালিউড চলচ্চিত্রে খলনায়ক চরিত্রে অভিনয়ে বেশি পরিচিতি পেয়েছেন। তার উল্লেখযোগ্য চলচ্চিত্রের মধ্য রয়েছে অরুণোদয়ের অগ্নিসাক্ষী , দেনমোহর (১৯৯৬), তিন কন্যা (১৯৮৫) ও বন্দুক । ১৯৮৪ সালে বাংলাদেশ চলচ্চিত্র শিল্পী সমিতি প্রতিষ্ঠার সময়ে প্রথম সাধারণ সম্পাদক, এরপর আরও দুই মেয়াদে সাধারণ সম্পাদক এবং চার মেয়াদে সভাপতির দায়িত্ব পালন করেন। আহমেদ শরীফ বাংলাদেশ চলচ্চিত্রে এক অপ্রতিদ্বন্দ্বী নাম। তার অভিনীত প্রথম ছবির নাম ‘অরুণোদয়ের অগ্নিসাক্ষী’। সুভাষ দত্ত পরিচালিত এ ছবিতে নায়ক চরিত্রে অভিনয় করেন আহমেদ শরীফ। তবে খলনায়ক হিসেবে ১৯৭৬ সালে তিনি প্রথম অভিনয় করেন দেলোয়ার জাহান ঝন্টুর পরিচালনায় ‘বন্দুক’ ছবিতে। এ ছবিটি সুপারডুপার হিট হয়। চলচ্চিত্রে অভিনয়ের পাশাপাশি আহমেদ শরীফ টেলিভিশনের জন্য কিছু নাটক-টেলিফিল্ম নির্মাণ করেন। ২০০১ সালে প্রথম নির্মাণ করেন টেলিফিল্ম ‘ক্ষণিক বসন্ত’। ২০০৩ সালে বাংলাদেশ টেলিভিশনের জন্য তিনি নির্মাণ করেন নাটক ‘ফুল ফুটে ফুল ঝরে’। দীর্ঘ আট বছর পর নাদের খানের প্রযোজনা ও রচনায় হাস্যরসাত্মক গল্পের এ নাটকের নাম ‘মাইরের ওপর ওষুধ নাই’।, পারিবারিক জীবনে তার একটি মেয়ে আছে। আহমেদ শরীফ বর্তমানে উত্তরার চার নম্বর সেক্টরে থাকেন। তিনি রাজশাহী বিশ্ববিদ্যালয় থেকে স্নাতকোত্তর পাস করেন। রাজনৈতিক জীবনে আহমেদ শরীফ বাংলাদেশ জাতীয়তাবাদী দলের (বিএনপি) এর সাথে সংশ্লিষ্ট ছিলেন। দশম জাতীয় সংসদ নির্বাচনে বিএনপি থেকে নির্বাচন করার লক্ষ্যে তিনি তার এলাকা কুষ্টিয়ায় কাজও শুরু করেন। তিনি বিএনপির প্রতিষ্ঠাতা শহীদ রাষ্ট্রপতি জিয়াউর রহমানের রাজনৈতিক জীবনের শুরু থেকেই বিএনপি দলের সাথে জড়িত। তিনি জাসাস সভাপতির দায়িত্বও পালন করেছিলেন। রুদ্র দ্য গ্যাংস্টার (২০১৬) অঙ্গার (২০১৬) মাটির পরী (২০১৬) বিগ ব্রাদার (২০১৫) স্বর্গ থেকে নরক (২০১৫) এপার ওপার (২০১৫) প্রেম কি অপরাধ (২০১৪) হিরো: দ্যা সুপার স্টার (২০১৪) - শরীফ দোসানী জজ ব্যারিস্টার পুলিশ কমিশনার (২০১৩) ঢাকার কিং (২০১২) মোস্ট ওয়েলকাম (২০১২) - এ-বি-সি অবুঝ প্রেম (২০১২) বাংলাদেশী (২০১২) শিউলীমণি (২০১২) মাই নেম ইজ সুলতান (২০১২) গার্মেন্টস কন্যা (২০১১) আমার পৃথিবী তুমি (২০১১) প্রেমিক পুরুষ (২০১০) গোলাপী এখন বিলেতে (২০১০) মন বসে না পড়ার টেবিলে (২০০৯) সবার উপরে তুমি (২০০৯) বলো না কবুল (২০০৯) মনে প্রাণে আছো তুমি (২০০৮) আমার জান আমার প্রাণ (২০০৮) সমাধি (২০০৮) মেঘের কোলে রোদ (২০০৮) - বিচারক টাকা (২০০৫) শাস্তি (২০০৪) - বিচারক ভাইয়ের শত্রু ভাই (২০০৪) কঠিন সীমার (২০০৩) শিকারী (২০০১) রংবাজ বাদশা (২০০১) রাঙা বউ (১৯৯৮) চাওয়া থেকে পাওয়া (১৯৯৬) আঞ্জুমান (১৯৯৫) বাংলার নায়ক (১৯৯৫) দেনমোহর (১৯৯৫) কেয়ামত থেকে কেয়ামত (১৯৯৩) ক্ষতিপূরণ (১৯৮৯) - শরীফ গোলমাল (১৯৮৬) তিন কন্যা (১৯৮৫) প্রতিরোধ মিস লোলিতা (১৯৮৫) মহানায়ক ঘরের বউ (১৯৮৩) মোহনা (১৯৮২) লিডার সোনার সংসার রাজকুমার - খবির উদ্দীন (২০২৪) বাংলাদেশী অভিনেতাদের তালিকা "আহমেদ শরীফ"। বাংলা মুভি ডেটাবেজ। সংগ্রহের তারিখ মে ১৪, ২০১৫।  "সিনেমার খবর নেই, সমিতি নিয়ে মাতামাতি"। প্রথম আলো। সংগ্রহের তারিখ ২৯ মে ২০২০।  "পর্দার মন্দ মানুষেরা বাস্তবে যেমন"। বাংলা মুভি ডেটাবেজ। সংগ্রহের তারিখ মে ১৪, ২০১৫।  "আহমেদ শরীফ এর বায়োগ্রাফি"। বাংলা মুভি ডেটাবেজ। সংগ্রহের তারিখ মে ১৪, ২০১৫।  ইন্টারনেট মুভি ডেটাবেজে আহমেদ শরীফ  (ইংরেজি) বাংলা মুভি ডেটাবেজে আহমেদ শরীফ প্রবেশদ্বার:  বাংলা চলচ্চিত্র জীবনী বাংলাদেশ
বাসন্তী দেবী

বাসন্তী দেবী (২৩ মার্চ ১৮৮০ - ৭ মে ১৯৭৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা। তিনি ছিলেন ব্রিটিশ কারাগারে কারারুদ্ধ প্রথম স্বাধীনতা সংগ্রামী নারী। বাসন্তী দেবী ২৩ মার্চ ১৮৮০ সালে কলকাতায় জন্মগ্রহণ করেন। তার পিতার নাম বরদানাথ হালদার ও মাতার নাম হরিসুন্দরী দেবী। তার পিতা ছিলেন আসামের বিজনি ও অভয়াপুরী এস্টেটের দেওয়ান। দশ বছর বয়েসে তিনি দার্জিলিংয়ের লরেটে কনভেন্টে শিক্ষার জন্যে ভর্তি হন। ১৮৯৬ সালে দেশবন্ধু চিত্তরঞ্জন দাশের সাথে বিবাহ হয়। ১৯২০ সালে চিত্তরঞ্জন দাশের সাথে অসহযোগ আন্দোলনে যোগ দেন। তিনি ১৯২১ সালে নারীদের অসহযোগ আন্দোলনে যোগ দেওয়ার জন্য উদ্বুদ্ধ করেন। ১৯২১ সালে চিত্তরঞ্জন দাশ যখন গ্রেপ্তার হন তখন তিনি আইন অমান্য ও হরতালের ঘোষণা দেন। এর পরে তিনিও গ্রেপ্তার হন বড়বাজার এলাকায় হরতাল করার সময়। তাদের গ্রেপ্তারে সারা বাংলা জুড়ে ব্যাপক উত্তেজনা ছড়িয়ে পড়লে পুলিশ তাকে ছেড়ে দিতে বাধ্য হয়। নেতাজী সুভাষ চন্দ্র বসু তাকে 'মা' সম্বোধন করতেন। তিনি ও চিত্তরঞ্জন দাশ মিলে সম্পাদনা করতেন বাঙলার কথা পত্রিকা। ১৯২২ সালে এপ্রিল মাসে চট্টগ্রামে যে বঙ্গীয় প্রাদেশিক সম্মেলন অনুষ্ঠিত হয় সেখানে তিনি সভানেতৃত্ব করেন এবং দেশবন্ধুর নতুন কর্মপন্থা ইঙ্গিত করেন। দেশবন্ধু তখনও জেলে ছিলেন। তিনি দেশবন্ধুর সাথে সংগঠন গড়ে তোলা ও ভারতের স্বাধীনতা আন্দোলন জন্য কাজ করেছেন। ১৯২২ সালে চট্টগ্রামে বঙ্গীয় প্রাদেশিক সম্মেলনে সভানেত্রী ছিলেন। দেশবন্ধু ও তার তিন সন্তান- দুই কন্যা, অপর্ণা ও কল্যাণী ও একপুত্র চিররঞ্জন। ১৯২৬ সালে একমাত্র পুত্র চিররঞ্জনের মৃত্যুর পর রাজনৈতিক জীবন থেকে অবসর নেন। এর পরেও তাকে অনেক পারিবারিক বিপর্যয় ও ব্যক্তিগত শোক সহ্য করতে হয়েছিল। প্রথমে স্বামী, পুত্র, এরপর নাবালিকা পৌত্রী, পুত্রবধু, জামাতা এবং জ্যেষ্ঠা কন্যার মৃত্যু হয় তার জীবদ্দশায়। তার দৌহিত্র সিদ্ধার্থ শংকর রায় পশ্চিমবঙ্গের ভূতপূর্ব মুখ্যমন্ত্রী ও মার্কিন যুক্তরাষ্ট্রের রাষ্ট্রদূত ছিলেন। এক দৌহিত্রী মঞ্জুলা বসু প্রথম মহিলা অ্যাডভোকেট জেনারেল। বাসন্তী দেবী ৭ মে ১৯৭৪ মৃত্যুবরণ করেন। কলকাতা কেওড়াতলা মহাশ্মশান প্রাঙ্গণে তার স্মৃতি সমাধি মন্দির বর্তমান। কমলা দাশগুপ্ত (জানুয়ারি ২০১৫)। স্বাধীনতা সংগ্রামে বাংলার নারী, অগ্নিযুগ গ্রন্থমালা ৯। কলকাতা: র‍্যাডিক্যাল ইম্প্রেশন। পৃষ্ঠা ৬৫-৬৭। আইএসবিএন 978-81-85459-82-0।  |সংগ্রহের-তারিখ= এর |ইউআরএল= প্রয়োজন (সাহায্য)
গোলাম মাওলা (আলোকচিত্রী)

গোলাম মাওলা (জন্ম: ১৯৩২; মৃত্যু: ২০ ফেব্রুয়ারি, ১৯৮৩) বাংলাদেশের একজন প্রথম সারির আলোকচিত্র সাংবাদিক ছিলেন। তাকে বাংলাদেশে আলোকচিত্র সাংবাদিকতার প্রবর্তক বলা হয়। তিনি বাংলাদেশ ফটো জার্নালিস্ট এসোসিয়েশনের অন্যতম প্রতিষ্ঠাতা সদস্য। প্রথম বয়সে তিনি মুকুল ফৌজের শিক্ষা শিবিরের প্রশিক্ষক হিসেবেও কাজ করেছেন। ১৯৬৫ সালে দৈনিক পাকিস্তান পত্রিকায় তার কর্ম জীবনের শুরু। দৈনিক পাকিস্তান থেকে স্বাধীনতার পর দৈনিক বাংলা পত্রিকায় প্রধান আলোকচিত্রশিল্পী হিসেবে জীবনের শেষ দিন পর্যন্ত কাজ করে গেছেন। মুক্তিযুদ্ধের অনেক গুরুত্বপূর্ণ ছবি ধরা পড়েছে তার ক্যামেরায়। বঙ্গবন্ধু শেখ মুজিবুর রহমানের অনেক অসাধারণ ছবি তুলেছেন তিনি। বঙ্গবন্ধুর মৃত্যুর পর যে অল্প ক’জন আলোকচিত্র সাংবাদিককে সেনা প্রহরায় ৩২ নম্বরের বাসভবনে ঢুকতে দেয়া হয় তিনি তাদের মধ্যে একজন। বঙ্গবন্ধুর মৃত্যুর পরে প্রতিকুলতার মধ্যেও জীবনের ঝুঁকি নিয়ে মৃতদেহের ছবি তুলেন। সত্তরের মহাপ্রলয়, চুয়াত্তরের গোলযোগ, পঁচাত্তরের হট্টোগোল, ছিয়াত্তরের ফারাক্কা মিছিলের ফিচার ফটোগ্রাফি করে তিনি বিশেষভাবে পরিচিত। সংবাদপত্রে আলোকচিত্রশিল্পীদের মর্যাদা বাড়ানোর জন্য তিনি প্রেস-ফটোগ্রাফারদেরকে আলোকচিত্র সাংবাদিক হিসেবে মর্যাদা দেওয়ার জন্য আন্দোলন গড়ে তুলেছিলেন। বাংলাদেশ স্বাধীন হবার পর গোলাম মাওলা আরমানীটোলা সমাজকল্যাণ কেন্দ্রে একটি ফটোগ্রাফি শিক্ষা বিভাগ চালু করেছিলেন। ১৯৮২ সালের প্রথম দিকে আলোকচিত্র সাংবাদিকতা বিষয়ক শিক্ষা কেন্দ্র আরমানীটোলা আলোকচিত্র প্রশিক্ষন কেন্দ্র প্রতিষ্ঠা করেন। জনাব মাওলা ১৯৭১ সালে জাপানে এবং ১৯৭৫ সালে বার্লিনে অনুষ্ঠিত ফটোগ্রাফি প্রতিযোগিতায় পুরস্কৃত হয়েছিলেন। গোলাম মাওলা ২০শে ফেব্রুয়ারি ১৯৮৩ সালে হৃদযন্ত্রের ক্রিয়া বন্ধ হয়ে মারা যান। মৃত্যুকালে তার বয়স হয়েছিলো ৫১ বছর। মহসিন, এ. কে. এম. (ডিসেম্বর ২০০৯)। "৬ষ্ঠ জাতীয় সম্মেলন ২০০৯"। বাংলাদেশ ফটোজার্নালিষ্ট এসোসিশেন: ১৯, ২৩।  বেগ, মঞ্জুর আলম (মার্চ ১৯৮৩)। নিউজ লেটার। ঢাকা, বাংলাদেশ: বাংলাদেশ ফটোগ্রাফিক সোসাইটি।  বাবুল(FBPS), আবদুল মালেক (এপ্রিল ১৯৮৩)। নিউজ লেটার। ঢাকা, বাংলাদেশ: বাংলাদেশ ফটোগ্রাফিক সোসাইটি। পৃষ্ঠা ১১।  রহমান, আনিস (১৬ ডিসেম্বর ২০১৬)। "৭১ বিস্মৃত ছবিঅলা"। সপ্তাহের বাংলাদেশ - সাপ্তাহিক। চ্যানেল আই ভবন, ৪০ শহীদ তাজউদ্দিন আহমেদ স্মরণী, তেজগাঁও, ঢাকা-১২০০, বাংলাদেশ: গোলাম মর্তুজা। পৃষ্ঠা ৩৬। গোলাম মওলা  |সংগ্রহের-তারিখ= এর |ইউআরএল= প্রয়োজন (সাহায্য)
বেইজিং-থিয়েনচিন আন্তঃনগরী রেলপথ

বেজিং-থিয়েনচিন আন্তঃনগরী রেলপথ বা বেজিং-থিয়েনচিন দ্রুতগতির রেলপথ হল চীন-এর উচ্চগতির রেলপথগুলির একটি। এই রেলপথটি চীন-এর রাজধানী শহর বেইজিং থেকে বন্দর শহর থিয়েনচিন পর্যন্ত চলে গেছে। এই রেলপথে বেইজিং ও থিয়েনচিন-এর মাঝে তিনটি স্টেশন রয়েছে। রেলপথটি শুরু হয়েছে বেইজিং-এর বেইজিং দক্ষিণ রেলওয়ে স্টেশন এবং শেষ হয়েছে থিয়েনচিন শহরের থিয়েনচিন রেলওয়ে স্টেশন-এ। এই পথের মোট দৈর্ঘ্য ১১৬ কিলোমিটার। এই ১১৬ কিলোমিটার রেলপথ অতিক্রম করতে সময় লাগে ৩০০ মিনিটের মত। এই পথে সর্বোচ্চ ৩৫০ কিলোমমিটারর প্রতি ঘণ্টায় ট্রেন চলাচল করে। তবে এই রেলপথে ট্রেন এর গড়গতি হল ঘণ্টায় ৩৩০ কিলোমিটার। এই রেলপথটি নির্মাণ করা হয়েছে উড়াল পথে। একুশ শতকের প্রথম দিক থেকেই চীন দেশের রেল ব্যবস্থার আমুল পরিবর্তন আনে চীন সরকার। এই সময় দেশের প্রধান রেলপথ গুলিকে উচ্চ গতির রেলপথে রূপান্তরের কাজ শুরু হয়। এর মূল লক্ষ্য ছিল দেশের পরিবহনে গতি সঞ্চার করা। এই লক্ষ্যে দেশের বন্দর নগরী থিয়েনচিন ও রাজধানী শহর বেইজিংয়ের মধ্যে ইন্টার সিটি বা উচ্চ গতির রেলপথ নির্মাণের পরিকল্পনা নেওয়া হয় ২০০৫ সালে। বেজিংথিয়েনচিন ইন্টিরসিটি রেলওয়ে বা বেজিংথিয়েনচিন উচ্চগতির রেলপথ নির্মাণের কথা প্রথম বলা হয় ২০০৫ সালে। এরপর ২০০৬ সালে চীন সরকার এর অনুমোদন দেয়। রেলপথটির নির্মাণ শুরু হয় ২০০৭ সালে। এই নির্মাণ শেষ হয় ২০০৮ সালে। ওই বছর বেজিং ও থিয়েনচিন এর মাঝে উচ্চ গতির রেল চালু হয়। এর ফলে বেইজিং ও থিয়েনচিনের মানুষ ৩০ মিনিটের মধ্যে শহর দুটিতে চলাচল করতে পারছে। রেলপথটি উড়াল পথে নির্মাণ করা হয়েছে। এই রেলপথ বেজিংয়ের বেজিং দক্ষিণ রেলওয়ে স্টেশন এর সঙ্গে থিয়েনচিন রেলওয়ে স্টেশনকে যুক্ত করেছে। এই রেলপথের ১০০ শতাংশ ধারণ ক্ষমতা ২০১৫ সালে পূর্ণ হয়েছে। এর জন্য দ্বিতীয় বেজিংথিয়েনচিন ইন্টারসিটি রেলওয়ে নির্মাণের কথা চলছে। এই রেলপথ বেজিং পূর্ব রেলওয়ে স্টেশন থেকে বিনহাই রেল স্টেশন পর্যন্ত নির্মাণ করা হবে। এই রেলপথকে থিয়েনচিন শহর থেকে সম্প্রসারিত করে ইউজিয়াপু শহর পর্যন্ত নিয়ে যাওয়ার সিদ্ধান্ত নেওয়া হয়। এই লক্ষ্যে ২০০৯ সালে এর নির্মাণ শুরু হয়। এই নির্মাণ শেষ হয় ২০১৫ সালে। এই পথের মোট দৈর্ঘ্য হল ৪৪ কিলোমিটার। ফলে বেইজিং-থিয়েনচিন উচ্চ গতির রেলপথের মোট দৈর্ঘ্য হয় ১৬১ কিলোমিটার বা প্রায় ১০০ মাইল। "থিয়েনচিন বনওদর"। প্রতিক্ষন। সংগ্রহের তারিখ ২৪-১১-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ]
ভ্যাস্টারবটেন বিভাগ

ভ্যাস্টারবটেন বিভাগ (Västerbottens län) একটি সুইডেনের বিভাগ বা ল্যান যা সুইডেনের উত্তরে অবস্থিত। এটা ভাস্টারনর্ল্যান্ড, জাম্টল্যান্ড, নর্বোটেন, একই সাথে নরওয়ের সীমানার মধ্যে অবস্থিত। "Kvartal 1 2011"। স্ট্যাটিস্টিক সুইডেন। ৫ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৪ নভেম্বর ২০১৬।  "Regional Association of Local Authorities in Västerbotten"। (ইংরেজি) "Västerbotten County Administrative Board"। (ইংরেজি) "ভ্যাস্টারবটেন বিভাগের পরিষদ"।  (ইংরেজি)
ব্রজেন দাস

ব্রজেন দাস (৯ ডিসেম্বর ১৯২৭ - ১ জুন ১৯৯৮) ছিলেন একজন বাঙালি সাঁতারু। তিনিই প্রথম দক্ষিণ এশীয় ব্যক্তি, যিনি সাঁতার কেটে ইংলিশ চ্যানেল পাড়ি দেন। ১৯৫৮ সালের ১৮ আগস্ট তিনি এই কৃতিত্ব অর্জন করেন। ব্রজেন দাসের জন্ম মুন্সীগঞ্জ জেলার ঐতিহাসিক বিক্রমপুর এলাকার সিরাজদিখান থানার কুচিয়ামোড়া গ্রামে। সেখানকার প্রাথমিক বিদ্যালয়ে পড়াশোনা শেষে ব্রজেন ঢাকার কে এল জুবিলি হাই স্কুল থেকে ১৯৪৬ সালে ম্যাট্রিক পাস করেন। পরবর্তীতে তিনি কলকাতার বিদ্যাসাগর কলেজ থেকে ইন্টারমিডিয়েট ও বিএ পাস করেন। ছেলেবেলা থেকেই সাঁতারে তার দারুণ উৎসাহ ছিল। সাঁতারে হাতে খড়ি হয় ঢাকার বুড়িগঙ্গা নদীতে সাঁতার কেটে। ১৯৫৮ সালে ইংলিশ চ্যানেল অতিক্রমের সাঁতার প্রতিযোগিতায় মোট ২৩ টি দেশ অংশ নেয়। সেখানে পাকিস্তানের প্রতিনিধিত্ব করেন ব্রজেন দাস। ১৯৫৮ সালের ১৮ই আগস্ট প্রায় মধ্যরাতে ফ্রান্সের তীর থেকে প্রতিযোগিতা শুরু হয়। প্রচন্ড প্রতিকূল পরিবেশে সাঁতার কেটে পরদিন বিকেলবেলায় প্রথম সাঁতারু হিসেবে ইংল্যান্ড তীরে এসে পৌঁছান ব্রজেন দাস। ব্রজেন দাস সর্বমোট ছ'বার ইংলিশ চ্যানেল পাড়ি দেন: ১৯৫৮, ১৯৫৯, ১৯৬০, ১৯৬১ সালে। ১৯৬১ সালে ১০ ঘণ্টা ৩৫ মিনিটে ইংলিশ চ্যানেল পাড়ি দিয়ে তিনি বিশ্বরেকর্ড গড়েন। ব্রজেন দাস ১৯৫২ সালে পশ্চিমবঙ্গে ১০০ মিটার ফ্রিস্টাইল সাঁতার প্রতিযোগিতায় চ্যাম্পিয়ন হন। পূর্ব পাকিস্তানের জাতীয় সাঁতার প্রতিযোগিতায় ১০০, ২০০, ৪০০, ও ১৫০০ মিটার ফ্রিস্টাইল সাঁতারে তিনি ১৯৫৩ সাল থেকে ১৯৫৬ সাল অবধি পর পর ৪ বছর চ্যাম্পিয়ন হন। এছাড়া তিনি ১৯৫৫ সালে পাকিস্তান জাতীয় প্রতিযোগিতায় ১০০ ও ৪০০ মিটার ফ্রিস্টাইল সাঁতারের শিরোপা জেতেন। ১৯৫৬ সালে তিনি অলিম্পিক গেমসে পাকিস্তান সাঁতার দলের প্রতিনিধিত্ব করেন। ব্রজেন দাস ১৯৫৮ সালের জুলাই মাসে ইতালির কাপ্রি দ্বীপ হতে নাপোলি পর্যন্ত ৩৩ কিলোমিটার দূর পাল্লার সাঁতারে ৩য় স্থান অর্জন করেন। একই বছর আগস্ট মাসে তিনি ইংল্যান্ডে বিলি বাটলিনের চ্যানেল ক্রসিং প্রতিযোগিতায় ২৩টি দেশের ৩৯ জন সাঁতারুকে হারিয়ে প্রথম স্থান লাভ করেন। পরের বছর, অর্থাৎ ১৯৫৮ সালের আগস্ট মাসে ফ্রান্স থেকে ইংল্যান্ড পর্যন্ত ইংলিশ চ্যানেল পাড়ি দেন। সেপ্টেম্বরে তিনি ইংলিশ চ্যানেলকে ইংল্যান্ড হতে ফ্রান্সে সাঁতার কেটে পার হন। ১৯৬০ ও ১৯৬১ সালের আগস্টে তিনি ফ্রান্স থেকে ইংল্যান্ড সাঁতার কাটেন। ১৯৬১ সালের সেপ্টেম্বরে তিনি ফ্রান্স থেকে ইংল্যান্ডের মধ্যে ইংলিশ চ্যানেল সবচেয়ে কম সময়ে, মাত্র ১০ ঘণ্টা ৩০ মিনিটে পার হয়ে তখনকার দিনের বিশ্বরেকর্ড স্থাপন করেন। ১৯৯৯: স্বাধীনতা দিবস পুরস্কার, বাংলাদেশ (মরণোত্তর) ১৯৭৬: জাতীয় ক্রীড়া পুরস্কার, বাংলাদেশ ১৯৬০: প্রাইড অফ পারফরম্যান্স, পাকিস্তান সরকার S M Mahfuzur Rahman। "Das, Brojen"। Banglapedia: The National Encyclopedia of Bangladesh, Asiatic Society of Bangladesh। ২০০৮-১০-১৩ তারিখে মূল থেকে আর্কাইভ করা। সংগ্রহের তারিখ ২০১২-১১-২৬।  "Pakistan Sports Board Awards: Swimming Retrieved 05 July 2010"। ৩ মে ২০২০ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০১৩।  ব্রজেন দাসের উপর তার পরিবারের ওয়েবসাইট ব্রজেন দাসের উপর নিবন্ধ, বাংলাপিডিয়া টেমপ্লেট:ক্রীড়ার জন্য প্রাইড অফ পারফরমেন্স
১৯৩১ সালের বাংলা চলচ্চিত্রের তালিকা

১৯৩১ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা। দেনা পাওনা, ১৯৩১ - প্রথম বাংলা সবাক চলচ্চিত্রের একটি দৃশ্য আলম আরা, ১৯৩১ - প্রথম ভারতীয় (হিন্দী) ভাষার সবাক চলচ্চিত্র ইন্টারনেট মুভি ডেটাবেজে Dena Paona (ইংরেজি) ইন্টারনেট মুভি ডেটাবেজে Jamai Shashti (ইংরেজি) ইন্টারনেট মুভি ডেটাবেজে Jore Barat (ইংরেজি) ইন্টারনেট মুভি ডেটাবেজে Prahlad (ইংরেজি) ইন্টারনেট মুভি ডেটাবেজে Rishir Prem (ইংরেজি) ইন্টারনেট মুভি ডেটাবেজে Tritiya Paksha (ইংরেজি) Bengali Film Directory– অংশু শূর দ্বারা সম্পাদিত, নন্দন, কলকাতা, ১৯৯৯ Tollywood films of 1931[স্থায়ীভাবে অকার্যকর সংযোগ] at gomolo.in টেমপ্লেট:1931 films